AU KUNINGA KOGUDUS, JERUUSALEMM
Shalom, sõbrad! Olen Juuda kõrbes.
On tore, et võin teiega siit Iisraelist rääkida!
Loodan ja usun, et saate täna vägeva sõnumi
ning täieliku tervenemise teie hingedele ja ihudele
Jeesuse Kristuse nimel.
Loen teile Luuka 4:1-2.
"Jeesus aga, täis Püha Vaimu, tuli tagasi Jordani äärest,
ja aeti Vaimu läbi kõrbe,
kus ta oli nelikümmend päeva kuradi kiusata."
Satume vahel kõrbe. Mis kõrbes toimub?
Siin pole vett ja on kuum.
Kõrbes oleme nõutud,
kuna tahaksime juua, kuid pole vett.
Kui me pole vett kaasa võtnud.
Räägin siiski vaimsest olukorrast.
Vahel tundub meile, et oleme kõrbes.
Püüame saatanat kinni siduda ja teda ära ajada.
Püüame võidelda head usuvõitlust, kuid midagi ei toimi.
Me ei mõista, miks.
Püha Vaim juhib meid Jeesuse tõelise loo juurde.
"Vaim juhtis ta kõrbe ..."
Kui liigume kõrbes, rasktes tingimustes,
ning saatan ründab ja kiusab, muutume tugevamaks.
Seepärast ütles Paulus: "Kui olen nõrk, siis olen tugev."
"Mu nõtruses täidab mind Jumala vägi."
"Nõrkuses tegutseb minu kaudu Issanda arm,
ja näen, et Jumal juhib mind siin kõrbes
ja toob mind siit välja võidukana."
Püha Vaim juhtis Jeesuse kõrbe, kus Teda kiusas saatan.
"Ja ta ei söönud midagi neil päevil.
Ja kui need täis said, tuli talle nälg.
Aga kurat ütles talle: Kui sa oled Jumala Poeg,
siis ütle sellele kivile, et see saaks leivaks!”
Ja Jeesus vastas talle:
Kirjutatud on: Inimene ei ela üksnes leivast.”
Saatan kiusab ka Jumala lapsi, Jeesuse jüngreid.
Vahel juhib Püha Vaim meid kõrbe,
ehk katsumuste keskele.
Aabrahamilgi oli selline hetk,
kus Jumal käskis tal ohverdada Moorija mäel
oma kallis poeg Iisak.
Jumal testis Aabrahami.
Ta ei küsinud nõu lihalt ja verelt, nagu Paulus ütles.
Ta läks kohale, tõusis mäele ja kuulutas seal: "Issand näeb."
Vahel satume olukorda,
kus Püha Vaim viib meid kõrbe,
mitte selleks, et meid veepuudusse tappa.
Teate küll, mis vett ma mõtlen.
Mõtlen Püha Vaimu ja Jumala Sõna.
Püha Vaim viib meid kõrbe,
et valmistada meid parimaks võimalikuks teenistuseks,
et võiksime ülistada ja austada Jumalat.
Nii saavad meist elava Jumala tunnistajad.
Kui oled kõrbes rasketes tingimustes,
sa ei sure sinna, vaid pääsed sealt välja võitjana.
Siis ülistad Issanda nime ja sinust saab Jeesuse tunnistaja.
Siis võid teisi aidata.
Kuidas Jeesus saatanale vastas?
Kuidas Ta võitis saatana neis katsumustes ja näljas?
Peame selle ära õppima.
Usk tuleb kuulmisest ja kuulmine Jumala Sõna kaudu.
Jumala Sõna täidab meid, valmistab meid ja õpetab meid.
Jumala Sõna annab meile elu ja juhised eluks.
See õpetab meile, kuidas elada.
Jumala Sõna on ka vägev jõud,
kaheteraline mõõk saatana vastu.
Saatan teab, kas sul on tõsi taga ja kas sa tõesti usud Jumala sõna.
Kui usud Jumala Sõna igas olukorras,
pead vastu, kui saatan kiusab,
ja võid vastata: "Kirjutatud on, ja ma usun seda."
"Usun, mida Jumal ütleb."
Jeesus vastas selgelt ja sirgjooneliselt:
Luuka 4:4 - "Kirjutatud on: Inimene ei ela üksnes leivast.”
Saatan ei jätnud Teda rahule, vaid kiusas uuesti.
Luuka 4:5 - Ja kurat viis tema kõrgele,
et näidata talle ühe hetkega kõiki maailma kuningriike.
Ja kurat ütles talle:
Ma tahan anda sulle meelevalla kõigi nende üle ja nende hiilguse,
sest see on minu kätte antud ..."
Esimene inimene ju langes pattu
ja polnud Jumala sõna suhtes vastutustundlik ega kuulanud seda,
ning andis sellega maailma valitsuse saatana kätte.
"... ja mina võin selle anda, kellele ma iganes tahan.
Kui sa nüüd kummardad minu ette, siis on kõik sinu päralt.”
See oli Jeesuse jaoks suur kiusatus
enne kui Ta Jumalat ja Iisraeli rahvast teenima hakkas.
Saatan meelitas teda.
Kui oled oma vaimses elus kõrbes
ja saatan sulle survet avaldab,
aitab sind vaid üks asi: Jumala Sõna,
Jumala tõotused, mis Püha Vaim meile andis,
kuna Jeesus suri ristil ja tõusis üles surnuist.
Mida Jeesus tegi? Peame õppima Issanda eeskujust.
Luuka 4:8 - "Jeesus vastas ja ütles: "Kirjutatud on ..."
Taas Ta ütles: "Kirjutatud on:
"Kummarda Issandat, oma Jumalat, ja teeni ainult teda!”
Jeesus ei hakanud saatanaga isiklikult rääkima:
"Mõistad ju, saatan, ma ei saa, sest Jumal läkitas mind ..."
Mingit vestlust ei toimunud.
Jeesus peatas saatana sealsamas, öeldes lihtsalt: "Kirjutatud on:
Kummarda Issandat, oma Jumalat, ja teeni ainult teda!”
Mis siis juhtub? Saatan kiusab Teda uuesti.
Vahel üllatume, kui meid tabab mitu rünnakut
ja kiusatust üksteise järel.
Meie hea Taevaisa ei luba seda selleks, et meid hävitada.
Vahel lubab Ta seda selleks, et õpiksime, mis on arm.
See on meie Jumala suur armastus ja Püha Vaimu vägi.
Vahel tuleb saatan taas ja taas kiusama.
Ta testib meid, et näha,
kui tõsiselt me Issandasse suhtume.
Saatan kiusab juba kolmandat korda.
Luuka 4:9 - "Siis ta viis Jeesuse Jeruusalemma
ja pani seisma pühakoja harjale ning ütles talle:
'Kui sa oled Jumala Poeg, siis kukuta ennast siit alla,
sest kirjutatud on ...' "
Saatangi püüab Jumala sõna kasutada.
Pidage meeles: Saatan tunneb hästi Jumala sõna.
Ta valetab.
Jumala sõna on maailma parim asi.
Saatan võtab hea Sõna ja valetab sellest usklikele
ning hävitab nende elu.
Siingi kasutab ta Jumala sõna.
Jeesus siiski vastab talle.
Luuk. 4:10 - "Sinu pärast käsib ta oma ingleid,
et nad sind hoiaksid ..." See on Laulust 91.
Laul 91:12 -
Kätel nad kannavad sind, et sa oma jalga ei lööks vastu kivi.
Luuka 4:12 - Ja Jeesus vastas talle:
On öeldud: Sina ei tohi kiusata Issandat, oma Jumalat!”
Kiusatusest pääseb vaid Jumala Sõnaga.
Saatana võib võita ja tema kiusatused tagasi lüüa
vaid Jumala Sõnaga.
Jumala Sõna on tugevaim jõud maa peal.
Jumala tõotused annavad meile jõudu
ja võidu kõigis olukordades.
Kui oled raskes olukorras, vaimses kõrbes,
ega pääse sealt välja, ning saatan kiusab ja ründab,
toetu elava Jumala tõotustele.
Toetu sellele, mida Jumal teinud on.
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu." - Joh 3:16
Jumal ei taha, et hukkuksime, vaid et võidaksime maailma.
Kõrb räägib meile, et maailm on praegu nagu kõrb.
Maailm on metsik kõrb, kus puudub tõeline vesi.
See ei saa elavat vett.
Kogu maailm on vaimne kõrb.
Vaimselt pimedad ei näe, mis toimub.
Kuigi oleme selles maailmas, ei ole me selle võimuses.
Me ei ole sellest maailmast. Oleme sündinud Pühast Vaimust.
Oleme Jumala lapsed.
Saatan kiusab mitte üksnes meid, vaid kõiki Jumala lapsi.
Peetruse sõnul kiusab kurat kõiki usklikke.
Kõigil usklikel on samu probleeme.
Seepärast, et võiksime võita ja anda au Kõigekõrgemale.
Vaatame, mida Peetrus ütleb. 1. Peetruse kiri.
Usun, et saate täna elava Jumala sõna.
Saate süüa eluleiba, Jeesuse Kristuse nimel.
1. Peetruse 5:6-9 -
Alanduge siis Jumala võimsa käe alla,
et tema teid ülendaks õigel ajal;
heitke kõik oma mure tema peale, sest tema peab hoolt teie eest!
Olge kained, valvake!
Teie süüdistaja, kurat, käib ringi nagu möirgav lõvi,
otsides, keda neelata. Tema vastu seiske kindlalt usus,
teades, et neidsamu kannatusi
on pandud kogema kogu kristlaskond maailmas."
Vaimses kõrbes keskendume oma probleemidele,
kuid Peetruse sõnul
kogeb samu kannatusi kogu maailma kristlaskond.
1. Peetruse 5:10 - "Aga kogu armu Jumal ...
See mulle meeldib. Jumalal on kogu arm. Seda on palju.
See on tohutu arm. Ta annab meile, mida me ei vääri.
Ta annab meile Püha Vaimu väe.
"Aga kogu armu Jumal,
kes teid on kutsunud oma igavesse kirkusesse Kristuses Jeesuses..."
Kuhu Jumal meid kutsunud on?
Ta kutsus meid oma ausse ja kirkusse.
Tema plaanidesse ei kuulu meie surm kõrbes.
Ta tahab, et jõuaksime võidukalt tõotatud maale.
Kui tuleme Jumala kuningriiki, võime näidata Talle kõike,
mida oleme Tema Vaimu abil teinud.
Siis ütleme: "Aitäh, Isa, et õnnistasid mind,
ega hüljanud mind hetkekski."
Ta tahab, et võidaksime kõrbes kõik saatana rünnakud,
kiusatused ja katsumused, Jeesuse nimel.
1. Pe 5:10 - "Aga kogu armu Jumal,
kes teid on kutsunud oma igavesse kirkusesse Kristuses Jeesuses,
parandab, kinnitab, tugevdab ja toetab teid,
kes te üürikest aega olete kannatanud.
Tema päralt olgu võimus igavesest ajast igavesti! Aamen."
Peame läbima raskusi,
kuid sellel on mõte. Me ei kannata asjata.
Vaatame, mida Luukas selle kohta kirjutab.
Luuka 4:13 -
Selline hetk saabub meie kõigi jaoks tänagi.
"Ja kui kurat kogu kiusamise oli lõpetanud,
jättis ta Jeesuse mõneks ajaks rahule."
Meiegi loodame, et saatan lõpuks lahkub.
Seepärast, et ta näeb, et võtame Jumala sõna tõsiselt,
ning usume Jumala armu
ja teame, kes meid läkitas.
Jeesus teadis, et Jumal saatis Ta.
Ta teadis, kust ja miks Ta tuli.
Meiegi peame teadma,
kust me tuleme ja mis on meie maapealse elu mõte.
Jeesus teadis ja see andis Talle jõudu saatana võitmiseks.
"Ja kui kurat kogu kiusamise oli lõpetanud,
jättis ta Jeesuse mõneks ajaks rahule.
Jeesus tuli Vaimu väes tagasi Galileasse
ja kuuldus temast levis kogu ümbruskonda.
Ja ta õpetas nende sünagoogides, ja kõik austasid teda."
Katsumustel on eesmärk.
Sinagi satud katsumustesse,
et saaksid tugevamaks Kristuses, mitte omas jõus.
Sakarja 4:6 - "See ei sünni väe ega võimu läbi,
vaid minu Vaimu läbi, ütleb vägede Issand."
Jeesus naases kõrbe katsumustelt Vaimu väes.
Ta naases Vaimu väes ja hakkas imesid tegema.
Ärge kaevake, kui raskustesse satute.
Neil on oma eesmärk.
Vaatame Laul 84:7 -
"Nutuorust läbi käies teevad nad selle allikate maaks;
ka varajane vihm katab neid õnnistusega."
Nutuorg tähendab kõrbe.
Kui kõnnite Nutuorus, muudate selle allikate maaks,
ja varajane vihm katab teid õnnistusega.
Jumala õnnistused ootavad teid.
Raskuste keskel valmistvad mõned selleks,
et kõik lõpeb halvasti.
Teised aga usuvad Jumala Sõna ja tõotusi.
Rasketes oludes valmistuvad nad võiduks
ja Püha Vaimu väeks.
Psalm 84:8 -
"Nad saavad rammule rammu lisaks ja ilmuvad Jumala ette Siionis."
Käime aust ausse ja jõust jõusse.
Jumal on seda lubanud.
Tõstke käed ja tänage Teda kõrbes,
rasketes oludes, mida te muuta ei saa.
Jeesus lahkus kõrbest.
Ta tahtis süüa ja oleks võinud kivi leivaks muuta.
Ometi Ta ei teinud seda. Ta ei hüljanud oma kutsumust.
Ta ei müünud ennast
ajalikele asjadele.
Ärge müüge oma kutsumust! Ärge heitke ära oma julgust!
Vaatame Heebrealaste 10. ptk.
Muidugi võiksite alla anda ja öelda: "Ma ei tea, mida teha.
Rünnak on liiga tugev ja kiusatus liiga suur."
Võite muidugi ka võita
Jeesuse Kristuse armu abil.
Heebrealaste 10:35-39 -
"Ärge siis heitke ära oma julgust, mis saab suure palga!
Teile läheb vaja kannatlikkust,
et te Jumala tahtmist täites saaksite kätte tõotuse.
'Sest veel ainult pisut, pisut,
siis tuleb see, kes peab tulema, ega viivita.
Aga minu õige jääb usust elama, kui ta taganeb,
siis ei ole minu hingel temast head meelt.'
Aga meie ei ole need, kes taganevad hukatuseks,
vaid need, kes usuvad ja päästavad hinge."
Ärge heitke ära oma julgust Kristuses!
Kõik, mida Jumal Kristuses ütles, on tõsi.
Kui teil on praegu raskusi, ja te ei mõista, mis toimub,
laske käiku Jumala usk ja Püha Vaimu vägi.
Küsite ehk, kuidas see toimub.
Hakake lugema ja uurima Jumala Sõna.
Vaadake, mida Jumal on teile öelnud.
Uurige, mida Jumal on öelnud.
Ta ei jäta teid üksi muretsema.
Jumal ei valmista teile pettumust. Ta on ustav.
Kui Ta suutis anda 100-aastasele Aabrahamile
ja 90-aastasele Saarale tõotatud poja Iisaki,
suudab Ta teilegi anda, mida on tõotanud,
sest kõik tõotused Kristuses teostuvad.
Ärge vaadake seda, mida saatan teeb.
Jeesus ei keskendunud sellele.
Jeesus võitis saatana Jumala sõnaga.
Teil on nüüd sama meelevald võita saatan Jumala sõnaga.
Ütle saatanale: "Kirjutatud on, et olen Jumala laps."
"Kirjutatud on: Jeesuse vermete läbi on mulle tervis tulnud."
"Kirjutatud on: Jeesus sai minu eest needuseks."
"Kirjutatud on: Olen Jumala laps ja minus elab Püha Vaim."
"Kirjutatud on: Jumal täidab kõik mu vajadused."
Kuulutage Jumala sõna ja vaadake, mis on kirjutatud,
ning nautige seda.
Uurige Sõna, hakake palvetama ja kuulutama.
Jumalaga me vestleme,
kuid saatanat me käsutame. "Kirjutatud on ..."
Öelge nii ja näete tulemusi.
Jumala sõna on täis tulemusi ja kogemust.
Te ei pettu. Jumal ei peta ega valeta.
Jumal on ustav. Ta ei valmista pettumust.
Jumala sõna võidab alati.
Jeesus on Jumala Sõna, pidage meeles!
Tema on A ja O, algus ja ots.
Lõpuks võidab Jumala Sõna,
nii et jätkake selle kuulutamist ja uurimist.
Palvetage Jumala sõna ja käsutage saatanat.
Öelge talle: "Kirjutatud on ... Jeesuse Kristuse nimel."
Tahan teie eest palvetada siit Juuda kõrbest, Iisraelist.
Võite saada sama Püha Vaimu võidmise,
mis on praegu siin.
Võtke vastu mu eestpalve teie eest.
Võtke see vastu Jeesuse nimel.
Taevaisa, Aabrahami, Iisaki ja Jaakobi Jumal,
meie Issanda Jeesuse Isa,
palun iga vaataja eest.
Isa, tervenda need, kes on haiged,
kuna Sina oled tervendav Jumal.
Jeesuse vermete läbi on meile tervis tulnud.
Kui keegi vajab hetkel erilist armu,
keegi, kes käib Nutuorus,
paranda tema hing ja läkita oma sõna.
"Ta läkitas neile oma sõna ja tervendas nad ..." L. 107:20
Kui on probleeme suhetes abikaasade või teistega,
palun, et tervendaksid need, Jeesuse nimel.
Isa, õnnista iga vaatajat,
kõiki Jumala inimesi, kes teenivad Jeesust.
Andku Jumal teile Püha Vaimu väge.
Jumal õnnistagu teid Jeesuse nimel!
Head ja õnnistatud uut aastat teile!
Iisraelis oli Rosh Hashana.
Jumala loomistööst on möödunud 5774 aastat.
Õnnistan teid ja soovin teile Head ja Õnnistatud Uut Aastat!
Shalom teile Juuda kõrbest Jeesuse nimel!
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Jeesuse nimel. Shalom, shalom, shalom!
Ülal on meie kontaktandmed.
Tõlge: Monika Jaaguri